 NCA: Silakho Ukuya Enkantolo Phezu Kodaba LwesisekeloEzombusazwe NCA: Silakho Ukuya Enkantolo Phezu Kodaba Lwesisekelo Nhlolanja 05, 2013Ukuthumela umngane ngeEmail NCA: Silakho Ukuya Enkantolo Phezu Kodaba LwesisekeloWASHINGTON DC Inhlanganiso ekhankasela isisekelo sombuso esiqakathekisa intando kazulu, iNational Constitutional Assembly NCA ithi uhulumende kumele aphe uzulu inyanga ezimbili ukuthi ahluze ugwalo lwesisekelo esitsha andubana kuyiwe kukhetho lwe-referendum.Ekhuluma lentathelizindaba eHarare ngoLwesibili, umgcinisihlalo walinhlanganiso uMnu Lovemore Madhuku uthe uhulumende engehluleka ukwenza lokhu, inhlanganiso yakhe izakhweza udaba lolu emthethwandaba.Uhulumende kakethuleli umphakathi isisekelo lesi ngokusemthethweni njalo kakatsho ukuthi uzulu uzanikwa isikhathi esinganani ukuthi asicubungule kungakayiwa ku-referendumUMadhuku wengeze wathi umthetho wePublic Order and Security Act, ovimba ukubuthana kwabantu bengaphiwanga imvumo ngamapholisa, kumele ubekwe eceleni ngesikhathi sereferendum ukwenzela ukuthi inhlanganiso yakhe yenelise ukukhulumisana labantu ibakhuthaza ukuthi bengamukeli isisekelo lesi.Ukuhlaziya loludaba sixhume ingcwethi kwezombusazwe njalo engumgcinisihlalo weNANGO uMnu Effie Dlela Ncube yena othe uvumelana leNCA.UMnu Ncube wengeze wathi kuqakathekile ukuthi uzulu aphiwe ithuba lokuhlaziya isisekelo lesi ukwenzela ukuthi avote alolwazi olugcweleyo kureferendum lapho azakutsho ukuthi uyasamukela yini kumbe hatshi.ICopac yethule isisekelo lesi ephalamende ngoLwesibili, njalo amalunga alelidale akhangelelwe ukusihluza kuqala ngoLwesithathu asamukele.Engasamukela, uhulumende uyabe sekhangelelwe ukubeka ilanga okuzakwenziwa ngalo ireferendum.Amabandla akuhulumende, abalisa iZanu PF lamacele womabili eMDC, ayiwo alobe isisekelo lesi, athi uzulu kumele asisekele sibe ngumthetho ukwenzela ukuthi kuyiwe kukhetho lokudinga uMongameli labammeli bephalamende lamakhansila kunyanga ezizayo. 